Държавен вестник, бр. 66, 2009 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  66
(3) За прокурорски помощник се назначава 
лице, което отговаря на изискванията на чл. 162 
от Закона за съдебната власт и е издържало 
конкурс за съдебен служител. 
(4) Прокурорските помощници се назна­
чават от главния прокурор или съответния 
административен ръководител. Кандидатите 
се назначават по реда на класирането им от 
конкурсната комисия.
(5) Прокурорските помощници във ВКП, 
ВАП и НСлС са пряко подчинени на замест­
ниците на главния прокурор или на завеждащ 
отдела, в който са разпределени. 
(6) Прокурорските помощници в апелативни­
те, във Военно-апелативната, в окръжните и във 
военно-окръжните прокуратури са подчинени 
на съответния административен ръководител.
Г л а в а  ш е с т а
ФУНКЦИИ И ОРГАНИЗАЦИЯ НА РАБО­
ТАТА НА СЛУЖБИТЕ ВЪВ ВКП
Раздел I
Специализирана администрация
Чл. 31. (1) Администрацията на ВКП, ор­
ганизирана в служби, подпомага и осигурява 
осъществяването на прокурорската дейност. 
(2) Администрацията на ВКП включва 
следните служби:
1. „Регистратура“;
2. „Техническо обезпечаване“;
3. „Архив“;
4. „Деловодство“ към секторите в отделите 
на ВКП.
Раздел II
Служба „Регистратура“
Чл. 32. (1) В регистратурата се приемат, оп­
исват и изпращат всички книжа и документи, 
които постъпват или излизат от Върховната 
касационна прокуратура, като службата:
1. приема и регистрира входящата корес­
понденция;
2. разпределя и направлява постъпилата 
поща;
3. изпраща изходящата кореспонденция;
4. осигурява информация за получената и 
изпратената кореспонденция;
5. въвежда и осигурява на книжен и елек­
тронен носител информацията за входящата и 
изходящата кореспонденция.
(2) В службата се водят следните книги:
1. азбучник;
2. входящ дневник;
3. изходящ дневник; 
4. разносна книга.
(3) Постъпилите в регистратурата дела, 
преписки, жалби, сигнали и други материали, 
включително и получените по факса и елек­
тронната поща, се завеждат с пореден номер 
във входящия дневник на хартиен и електронен 
носител.
(4) На книжата, постъпили по пощата, се 
запазва пликът с марката и пощенското клеймо.
(5) В изходящите дневници се вписват 
документи, които не са свързани с преписки, 
вписани във входящия дневник.
(6) Номерацията във входящите и изходящите 
дневници се вписва по години.
(7) Службата се ръководи от завеждащ 
административна служба, пряко подчинен на 
съдебния администратор при ВКП.
Чл. 33. Преписките, образувани по молби, 
жалби, сигнали, предложения, писма и други 
материали от граждани, длъжностни лица и 
публикации от средствата за масова инфор­
мация, се разпределят по сектори на отделите 
от специално определени служители, като се 
прави съответното отбелязване в регистрату­
рата на ВКП.
Чл. 34. (1) Преразпределението на дела и 
преписки между отделите се извършва от за­
местник на главния прокурор при ВКП, който 
осъществява общия контрол върху деловодната 
работа и опазването на документите, съгласно 
чл. 10, ал. 1 от Закона за Държавния архивен 
фонд.
(2) Преразпределението на дела и преписки 
между секторите в един отдел се извършва от 
завеждащия отдел, който осъществява общия 
контрол върху деловодната работа.
Чл. 35. Висящи преписки и дела се изпращат 
на други органи само след изричното разре­
шение на заместник на главния прокурор при 
ВКП, като копия от документите се съхраняват 
в деловодството на сектора.
Чл. 36. Кореспонденцията от Народното съ­
брание, Президентството, Министерския съвет, 
Конституционния съд, Върховния касационен 
съд, Върховния административен съд, минис­
терства, ведомства и депутати, адресирана до 
заместник на главния прокурор, без да се раз­
печатва, незабавно се предава на началника на 
административната служба, който я получава 
срещу подпис, и се регистрира след разпреде­
лението на документа.
Раздел III
Служба „Техническо обезпечаване“ 
Чл. 37. (1) Служба „Техническо обезпечаване“ 
извършва следните дейности:
1. вътрешен и външен разнос на документи;
2. компютърна обработка на прокурорските 
актове в изпълнение на разпорежданията на 
прокурорите;
3. осигурява хигиената на работните места.
(2) Службата се ръководи от завеждащ ад­
министративна служба, който е пряко подчинен 
на съдебния администратор при ВКП.
Раздел IV
Служба „Архив“
Чл. 38. (1) Служба „Архив“ осигурява съх­
ранението на всички свършени дела и препи­
ски, деловодни книги и документи на ВКП.